Den Vest-Sjællandske Avis, 1839-05-17
Discussionen samme Dag i Deputeretkammeret har ikke endnu ført til noget Resultat. Efterat Dhrr. Girod de l'Ain, Lanyer, Garnier=Pages og Bugeand havde talt, udsattes Debatterne formedelst Himmelfarts-Festen til den 10de Mai. Den almindelige Mening er imidlertid, at en Adresse til Kongen vil blive voteret med stor Majoritet; og Journal des Debats antager det Samme og ønsker det Samme, da alle Forsøg til at danne et Cabinet i to Maaneder have været forgjeves, og det interimistiske Cabinet er saa godt som Jntet; thi vistnok," siger dette Blad, existerer der et Ministerium i Bureauerne, men ikke i Frankrig, ligeoverfor Udlandet, ikke i Kamret; hverken for Discussionen af Budgettet eller for de vigtige Love af materiel Jnteresse formaaer det Noget, og den gale Tanke at ville forlænge et provisorisk Ministeriums Existents er og vil ikke falde Nogen ind Kronen vil, som før, kalde de indflydelsesrigeste Mænd, Thiers, Guizot, selv O. Barrot. For at disse kunne blive enige, kan Kamret overdrage dem Affattelsen af Adressen, som da vil være deres Program, antager Kamret dette, er Cabinettet færdigt." – J den sidste Discussion i Deputeretkamret om, hvorvidt en Adresse skulde indgives til Kongen eller ikke, talte Hr. Langer for dette Sidste, fordi han ansaae et Adresse-Udkast for aldeles uconstitutionelt; han erklærede at have understøttet det forrige Ministerium af 15de April og hyldet en liberal, maadeholdende, værdig, ophøiet Politik, som tager Begivenhederne i Betragtning og modificerer sig med dem; at han og hans Partie derfor ville understøtte det tilkommende Ministerium, naar dette lover Agtelse for Kronens constitutionelle Rettigheder og deres Udøvelse; Troskab imod Fordragene af Troskab imod Forbundene; ingen Jntervention i Spanien, hverken tilsyneladende eller i Virkeligheden; ingen Forandring af Valgloven, som vel ikke er noget Mesterværk, men hvis Forandring vilde være skadeligere end deres Vedligeholdelse; Renteconversion, naar Finantsernes Tilstand tillader det. Hr. Garnier=Pages, som derefter talte, meente, at Grunden til den nuværende langvarige og ubestemte Tilstand, som var en Standsning i Statsmaskinen og ikke Ligevægt, ligger i den nuværende Valgmaade, efter hvilken der kun skeer faa i Sandhed politiske Valg, men de fleste af Venskab, Erkjendtlighed og slige Grunde, saa at de Deputerede ofte hverken besidde Klarhed i deres politiske Erkjendelse eller Fasthed i Villien. Doctrinairerne betragtede han som Landets bittreste Fjender, og derfor ønskede han, at Forretningernes Bestyrelse ikke maatte overdrages dem. Han formeente ogsaa, at Marschal Soult ikke var Manden, til hvem man skulde tage sin Tilflugt for at danne et Ministerium; thi hvor berømmeligt hans Liv end er, er det dog af en reen militairisk Art, som kan gjøre ham duelig til Krigsminister, men i politisk Henseende repræsenterer han Jntet uden dens Villie, som har udvalgt ham; men her kommer hans Svaghed just tilsyne; thi desuagtet har han ikke kunnet sætte Roget igjennem imod Kamret, Vælgerne, Landet, som ere imod denne Villie. – Tilsidst talte General Bugeand imod Adresse-Udkastet, fordi det kunde vække Mistillid imod Kronen. England. Grunden til, at Sir Robert Peel havde forestillet Dronningen Nødvendigheden af at afskedige sine hidtilværende Hofdamer, skal være den, at disse samtlige høre til Whig Familier; disse skulde altsaa for at Hofholdningen kunde stemme med Bestyrelsens Charakteer, ombyttes med Tory-Damer.